Done Petri zubia

Done Petri zubia (euskaraz batez ere San Pedro zubia bezala ezaguna) Nafarroako Iruñea hiriburuko zubi erromaniko bat da. Done Petri auzoan dago, Vergel kalean, eta Arga ibaia zeharkatzen du, Arrotxapea eta Arantzadi auzoak elkarlotzen dituelarik. Berez, Iruñea osoko zubirik zaharrena da. Garai batean Done Petri Ribas zubia deitu ohi zuten.

Ustez Erromatar Garaikoa omen da, harri hormaz eraikiza izanen zelarik. Erdi Aroan eraldatua izan zen, gaur egungo itxura hartuz. Zirkulu erdiko hiru begi ditu. Zubi honen ondoan harrizko gurutze bat dago, Dona Grazia zubiaren ondoan dagoenaren berdin-berdina.

Milutze zubia eta Magdalenako zubia geroagokoak direla uste da, eta, antza denez, Erdi Aroan Iruñean bi zubi bakarrik zeuden: bata Argaren gaineko hau eta bestea Sadarren gainekoa.

 Kanpo estekak 

 Done Petri zubia. Iruñeko Ibai Parkea 

Kategoria:Iruñeko zubiak
Kategoria:Argaren gaineko zubiak
Kategoria:Iruñeko kultura ondasunak
Kategoria:Argaren Ibai Parkea
Kategoria:Arrotxapeako eraikinak
Kategoria:Arantzadiko eraikinak